5. septembar, 2022. godine

U okviru projekta kompanije Henkel „Volim reku, a ti?“ očišćeno Gradsko jezero u Beloj Crkvi

Kompanija Henkel Srbija je u saradnji sa Savezom organizacija podvodnih aktivnosti Republike Srbije (SOPAS) ovog vikenda organizovala je akciju čišćenja Gradskog jezera u Beloj Crkvi. Tokom akcije čišćenja izvučeno je više od 500kg otpada.

Tim povodom, Menadžerka za razvoj kategorija i marketing u prodaji u Henkelu Milica Šljivančanin, istakla je: „Kroz našu [Strategiju održivosti](https://preview.henkel.com/blueprint/servlet/resource/blob/1742242/26e220f0a87897e838e6e4e00a2f4fbb/data/ukratko-o-odrzivosti-2021-srb-2-.pdf) posvećeni smo zaštiti i obnavljanju biodiverziteta, sa posebnim fokusom na šume, zemljište i vodu. Upravo zbog toga izuzetno smo ponosni na našu saradnju sa Savezom organizacija podvodnih aktivnosti Republike Srbije tokom koje već treću sezonu zaredom čistimo vodena bogatstva naše zemlje“.

„Srbija ima mnogo vodenih tokova - reka, jezera čime se ponosimo, ali taj dar prirode na žalost, kao i mnogo toga danas, ne cenimo dovoljno. Izuzetno smo ponosni na našu saradnju sa kompanijom Henkel Srbija u okviru koje kroz projekat ,Volim reku, a ti?’ podižemo svest o važnosti čiste životne sredine, pre svega za naše zdravlje, kao i za buduće generacije. Ovaj projekat tradicionalno sprovodimo svakog avgusta i septembra sa željom da naše reke i jezera budu čistije, a životna sredina zdravija“, izjavila je Božana Ostojić, predsednica Saveza organizacija podvodnih aktivnosti Republike Srbije.

Projekat „Volim reku, a ti?” sprovodi Henkelov poslovni sektor Deterdženti i kućna hemija u sklopu kampanje „Mi i vi zajedno za čistiji svet“ u kojoj učestvuju proizvodi koji omogućavaju pranje na niskim temepraturama i efikasno korišćenje eko programa na mašinama. Pakovanja su reciklabilna, a u asortimanu se nalaze proizvodi sa najmanje 90 odsto biorazgradivih sastojaka [[1]](#footnote-1).

O Henkelu

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2021. godini, kompanija Henkel ostvarila je prodaju veću od 20 milijardi evra i korigovani operativni profit od oko 2,7 milijardi evra. Henkel zapošljava više od 52.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkom svrhom, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, molimo vas posetite [www.henkel.com](http://www.henkel.com).

Kontakt Jelena Gavrilović Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com

1. Odnosi se na organske sastojke u svojoj formuli, u skladu sa Organizacijom za ekonomsku saradnju i razvoj OECD 301/302 [↑](#footnote-ref-1)